cyanic-selkie/wikianc huggingface dataset:
Երաժշտական ազգագրություն
Երաժշտական ազգագրության խնդիրներն են՝ հայտնաբերել տարբեր դարաշրջանների ժողովրդական երաժշտական ստեղծագործությունները, պարզաբանել երաժշտության ազգային-ոճական հատկանիշները, երաժշտության դերը ժողովրդի հոգևոր մշակույթի պատմության մեջ և ժամանակակից հասարակական կյանքում ու կենցաղում։ Բացահայտում է ժողովրդական երաժշտության, բանաստեղծության և պարերի փոխադարձ կապը, ժողովրդական երաժշտության և կոմպոզիտորների ստեղծագործության փոխազդեցությունը, տարբեր ժողովուրդների երաժշտական առնչությունները (վերջինը Երաժշտական ազգագրության մի առաևձին ենթաճյուղի՝ համեմատական երաժշտագիտության խնդիրն է)։ Այս հարցերի պարզաբանմամբ երաժշտական ազգագրությունը լրացնում է ընդհանուր երաժշտագիտությունը և ազգագրությունը։ Դեռևս հնում ժողովրդական երաժշտության նմուշներն այս կամ այն չափով գրի են առնվել և ուսումնասիրվել, իսկ XVIII դ. ընդհանուր ազգագրական նկարագրություններում և աշխատություններում գրավել ավելի մեծ տեղ։ Որպես գիտության ինքնուրույն ճյուղ երաժշտական ազգագրությունը ձևավորվել է XIX դ. երկրորդ կեսին։ Հայ ժողովրդի երաժշտական արվեստը հնագույն ժամանակներից արժանացել է պատմագիրների, բանաստեղծների, կոմպոզիտորների և գեղագետների ուշադրությանը։ Միջնադարում գրառվել և մշակվել են բազմաթիվ ժողովրդական երգերի խոսքեր, եղանակները խազերով ձայնագրվել և առատորեն օգտագործվել են հոգևոր երաժշտության մեջ։ Մանրանկարներում պահպանվել եև ժողովրդական պարերի, գործիքների, հանդեսների բազմաթիվ պատկերներ։ Նոր ժամանակներում հայ ժողովրդական երգերը ձայնագրել են՝ Ն. Տիգրանյանը, Կարա-Մուրզան, Մ. Եկմալյանը, Կոմիտասը, Ս. Մելիքյանը և ուրիշներ։ Հայ ժողովրդական երաժշտության առանձին նմուշներ ձայնագրել են նաև ռուս երաժիշտներ Ի. Դոբրովոլսկին, Մ. Ա. Բալակիրևը, Մ. Պ. Մուսորգսկին, Մ. Մ. Իպպոլիտով-Իվանովը և այլք։ Հայ երաժշտական ազգագրության հիմնադիրը, գիտական առումով, Կոմիտասն է։
Կատեգորիա:Ազգագրություն Կատեգորիա:Երաժշտություն
(8797) Դյուֆար
(8797) Դյուֆար (Duffard), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արենածաղիկ սովորական
Արենածաղիկ սովորական, արենածաղկազգիների ընտանիքին պատկանող դեղաբույս։
Նկարագրություն
30-150 սմ բարձրությամբ, հաստ փայտացող արմատով բազմամյա խոտաբույս է։ Սրտաձև հիմքով, նստադիր, մանր ատամնաեզր, նշտարաձև տերևները դասավորված են ուղղաձիգ կողավոր ցողունի վրա։ Վեց պսակաթերթիկներով գեղեցիկ ծիրանի ծաղիկները հավաքված են երկար հասկանման ծաղկաբույլերում։ Պտուղը քառանիստ երկփեղկանի տուփիկ է ։
Նշանակություն
Բուժական նպատակներով օգտագործում են տերևները, ցողունները, ծաղիկներն ու արմատները։ Ծաղիկներից ստանում են խմորեղենների պատրաստման մեջ կիրառվող սննդային ներկ։ Արմատներն օգտագործում են դաբաղելու և գործվածքները դարչնագույն ներկելու համար ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Արենածաղկազգիներ Կատեգորիա:Բազմամյա բույսեր Կատեգորիա:Խոտաբույսեր Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ
Լագու Վերդի
Լագու Վերդի (Lago Verde), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում   ։ Գտնվում է Մարանիան նահանգի կենտրոնական մարզում։ Մտնում է Մեդիու Մեարինի գավառի կազմի մեջ։ Բնակչությունը կազմում է 14 071 մարդ՝ 2006 թվականի տվյալներով։ Գրավում է 460,218 կմ2 տարածք։ Բնակչության խտությունը՝ 30,6 մարդ/կմ²։
Պատմություն
Քաղաքը հիմնադրվել է 1961 թվականի նոյեմբերի 29-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Արտանետված գազեր
Արտանետված գազեր, գազային նյութերի խառնուրդ, որն առաջանում է ներքին այրման շարժիչներում՝ վառելիքի այրման ժամանակ։ Շարժիչային տրանսպորտային միջոցների (ավտոմեքենաներ, ինքնաթիռներ և այլն) արագ աճն առաջացրել է մթնոլորտային օդի զգալի աղտոտում, հատկապես քաղաքներում, ուր մշտապես ավելանում է ավտոմեքենաների քանակը։
Կազմություն
Արտանետված գազերի կազմությունը կախված է վառելիքի տեսակից, աշխատանքի ռեժիմից, շարժիչի տիպից և վիճակից։ Արտանետված գազերը պարունակում են շմոլ գազ (մարդատար ավտոմեքենան արտանետում է 0,6-1,7 կգ/ժ, բեռնատարը՝ 1,5-2,8 կգ/ժ), ածխաջրածիններ, ազոտի օքսիդներ, ալդեհիդներ, օրինակ՝ մրջնալդեհիդ, կապար (էթիլացված բենզին օգտագործելիս), իսկ դիզելային վառելիքով աշխատող շարժիչների արտանետված գազերը՝ նաև մուր։ Վերը նշված նյութերից արեգակի ուլտրամանուշակագույն ճառագայթներով խթանվող բարդ լուսաքիմիական գործընթացների հետևանքով առաջանում են լուսաօքսիդանտներ, որոնց քանակը կախված է տարվա եղանակից, օրվա ժամանակից և այլ գործոններից։ Օքսիդանտներն օդում պարունակվող օքսիդիչների (օզոն, ազոտի օքսիդներ, պերօքսոացիլնիտրատ և այլն) գումարային կոնցենտրացիան է։ Դրանց անգամ չնչին քանակները գրգռում են լորձաթաղանթները (հատկապես՝ աչքի), կարող են առաջացնել նաև շնչուղիների հիվանդությունների բարդություններ։
Արտանետված գազով առավել աղտոտված է նեղ, քամու միջոցով վատ օդափոխվող փողոցների և ինտենսիվ տրանսպորտի շարժումով քաղաքների, ինչպես նաև ավտոտնակների և տեխնիկական սպասարկման կայանների օդը, երբ չի պահպանվում շարժիչների աշխատանքի ռեժիմը։ Արտանետված գազով զգալի աղտոտված մթնոլորտում երկար գտնվելու դեպքում կարող է առաջանալ թունավորում։
Կանխարգելում
Արտանետված գազով մթնոլորտի աղտոտվածության դեմ պայքարի գործում մեծ նշանակություն ունի շարժիչների տեխնիկական վիճակի խիստ (ավտոմատ) հսկողությունը մեքենաների ուղերթի ժամանակ (շարժիչների ժամանակին նորոգում, կարբյուրատորների ճիշտ կարգավորում և այլն), ավտոտնակներում 1-1,5 րոպեից ավելի շարժիչների աշխատանքի արգելումը, ներծծիչ-արտածծիչ օդափոխության տեղադրումը և դրա աշխատանքի խիստ հսկողությունը բոլոր այն շինություններում, որտեղ աշխատում են ներքին այրման շարժիչներ։ Քաղաքների մթնոլորտում արտանետված գազի կոնցենտրացիայի նվազմանը նպաստում են լավ օդափոխվող լայն փողոցների, ավտոմոբիլային ոլորապտույտ ճանապարհների կառուցումը, քաղաքի տարածքի բաժանումն առանձնացված բնակելի և արդյունաբերական միկրոշրջանների և այլն։
Օդի աղտոտման դեմ պայքարի հիմնական միջոցներից են ներքին այրման շարժիչների վառելիքի փոխարինումը, շարժիչների կատարելագործումը և սկզբունքորեն նորերի ստեղծումը։
Տես նաև
Կատեգորիա:Ներքին այրման շարժիչ Կատեգորիա:Աղտոտում
(368) Հայդեա
Միջին հեռավորությունը Արեգակից կազմում է 3,071239 ա. մ., առավելագույնը մոտենում է 2,4554 ա. մ. հեռավորության վրա և հեռանում 3,6871 ա. մ., իսկ Երկրի ուղեծրին Հայդեա աստերոիդը նվազագույնը մոտենում է 1,458 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1965,93 երկրային օրվա ընթացքում, իր ուղեծրով շարժվելով միջինում 0,183119 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,79° անկյուն։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1893 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆրանկ Ջուդ, Բարոն Ջուդ
Ֆրանկ Էշքորտ Ջուդ, Բարոն Ջուդ բրիտանացի քաղաքական գործիչ, Պահպանողական կուսակցության անդամ։ Ջոuդը սովորել է Լոնդոն քաղաքի դպրոցում և Լոնդոնի տնտեսագիտական դպրոցում։ Նա դարձել է Միջազգային կամավորական կազմակերպության գլխավոր քարտուղար, միջազգային խաղաղության կազմակերպության գործադիր կոմիտեի անդամ և Միացյալ թագավորության «Սովից ազատ» երիտասարդական կոմիտեի ղեկավար։
Ջուդին դարձել է Միջազգային կամավորական կազմակերպության գլխավոր քարտուղար 1960 թվականին և բավական ժամանակ նվիրվել է կազմակերպության ընդլայմանը ։ 1966 թվականին Ջուդը լքել է իր դիրքը կազմակերպությունում, որպեսզի սկսի իր կարիերան քաղաքականությունում։
Ջուդը մասնակցել է 1959 թվականին մեծամասնական ընտրություններին Սաթըն և Չիմ ընտրատարածքում, որտեղ իր մայրն է մասնակցել 1945 թվականին։ Հետագայում 1964 թվականին մասնակցել է Արևմտյան Պորթմանի ընտրատարածքում, հետագայում 1966 թվականին նույն տարածքից դարձել է պատգամավոր՝ մնալով մինչև 1974 թվականը, երբ փոխվեց ընտրատարածքների բաժանումը և նա ընտրվեց հյուսիսային Պորթմանից, մինչև 1979 թվականը, երբ նրան փոխարինեց Պահպանողական կուսակցության անդամ Պետեր Գրիֆիթսը։
Ջուդը եղել է Արքայական նավատորմի նախարարը 1974-ից 1976 թվականներին։ 1976-ից 1979 թվականը եղել է Միջազգային զարգացման քարտուղար և 1976-ից 1979 թվականներին եղել է  Միջազգային բարեկեցության գրասենյակի տեղական նախարար, 1985-ից 1991 թվականներին եղել է Օքսֆամ բարեգործական միության տնօրեն, Ջուդը 1991 թվականին ստացել է իր ցմահ կոչումը՝ Հեմփշիր երկրամասի Պորտսի կղզու Բարոն Ջուդ ։ Լորդերի պալատում նա Մարդու իրավունքների հանձնաժողովի անդամ էր։
Լորդ Ջուդը 1970-ից 1973 թվականներին և 1997-ից 2005 թվականներին Եվրոպայի խորհրդի Խորհրդարանական վեհաժողովի անդամ էր, որտեղ նա Չեչնիայի հարցերով զեկուցող էր և մի քանի անգամ այցելել է Գրոզնի։
Ջուդը հարցազրույց է տվել 2012 թվականին  «Խորհրդարանի պատմություն»  պատմական նախագծի շրջանակներում  ։
Արատանշում
Արատանշում, դեֆեկտոսկպիա, նյութերի և իրերի (գլխավորապես մետաղե) արատների (ճաքեր, ներքին խոռոչներ ևն) չքայքայող վերահսկման ֆիզիկական մեթոդների և միջոցների ամբողջություն։ Տարածված են ռենտգենյան, գամմա, ռադիո, ինֆրակարմիր, էլեկտրա–ինդուկտիվ, ուլտրաձայնային և մազանոթային արատանշումները։
Ռենտգենյան արատանշումը հիմնված է նյութի կամ իրի տարբեր խտությամբ տեղամասերով անցնող ռենտգենյան ճառագայթների ինտենսիվության թուլացման տարբերակման վրա։ Գրանցելով անցնող ճառագայթների, ինտենսիվության բաշխումը (լուսանկարչական, վիզուալ, իոնացման և այլ մեթոդներով)՝ կարելի է որոշել նյութի տարբեր անհամասեռությունների առկայությունը և դասավորությունը։ Ռենտգենյան արտանշումը առավել արդյունավետությամբ է կիրառվում ոչ մեծ հաստությամբ իրերի (ձուլած և եռակցած պողպատից՝ մինչև 80 մմ, թեթև համաձուլվածքներից՝ մինչև 250 մմ), ներքին խոռոչների, կոպիտ ճաքերի, ներառուկների հետազոտման համար։
Գամմա արատանշումը ունի նույն ֆիզիկական հիմունքները, ինչ որ ռենտգենյանը, սակայն թափանցող ճառագայթումը ստեղծվում է գամմա ճառագայթներով։ Օգտագործվում է տասնյակ կէվ–ից մինչև 1–2 Մէվ ճառագայթման էներգիա՝ մեծ հաստության իրերը հետազոտելու համար։ Ռենտգենյանի համեմատ գամմա արատանշումը ունի էական առավելություններ՝ սարքավորման պարզություն, ճառագայթման աղբյուրի կոմպակտություն, որը հնարավորություն է տալիս հետազոտելու իրերի դժվար հասանելի տեղամասերը։
Ռադիո արատանշումը հիմնված է սանտիմետրային և միլիմետրային դիապազոնի ռադիոալիքների թափանցող հատկության վրա։ Հնարավորություն է տալիս հայտնաբերելու գլխավորապես ոչ մետաղական նյութերից պատրաստված իրերի մակերևութային արատները։
Ինֆրակարմիր արատանշումը տեսանելի լույսի համար անթափանց ներառուկների հայտնաբերման նպատակով օգտագործում է ինֆրակարմիր ճառագայթներ։ Այս մեթոդով հետազոտում են աշխատանքի ժամանակ տաքացող իրերը, որոնց արատ ունեցող մասերը փոխում են ճառագայթների հոսքի ուղղությունը։ Անցնող ճառագայթների բաշխումը գրանցվում է ջերմազգայուն ընդունիչով։
Մագնիսական արատանշումը հիմնված է ֆեռոմագնիսական նյութերից պատրաստված իրերի արատների ազդեցությունից համասեռ մագնիսական դաշտում առաջացող աղճատումների հետազոտման վրա։ Որպես ինդիկատոր կարող է ծառայել մագնիսական փոշին (երկաթի ենթօքսիդ–օքսիդ) կամ նրա սուսպենզիան։ Իրը մագնիսացնելու դեպքում փոշին նստում է արատների տեղերում (մագնիսական փոշու մեթոդ)։ Ցրման դաշտը կարելի է ֆիքսել մագնիսական ժապավենի վրա, որով ծածկում են մագնիսացված իրի հետազոտվող տեղամասը, և ապա վերծանել (մագնիսագրական մեթոդ)։ Մագնիսական Ա–ման միջոցով որոշում են ճաքերը և այլ արատներ մինչև 2 մմ խորության վրա, հայտնաբերում նուրբ ճաքերը, թերեռսւկցումը, վերահսկում խողովակաշարերի եռակցման կարերը մինչև 10–12 մմ խորության վրա ևն։ Իրերը մագնիսացնում են մագնիսական արատանշիչներով, որոնք ստեղծում են բավարար լարվածության մագնիսական դաշտեր։ Հետազոտումից հետո իրերը ապամագնիսացնում են։ Մագնիսական արատանշման մեթոդներն օգտագործում են նաև նյութերի կառուցվածքը հետազոտելու և իրերի հաստությունը չափելու համար։
Էլեկտրաինդուկտիվ (հոսանամրրկային) արատանշումը հիմնված է արատանշիչի տվիչի փոփոխական մագնիսական դաշտի միջոցով մրրկային հոսանքների գրգռման վրա։ Մրրկային հոսանքները ստեղծում են իրենց դաշտը, որը նշանով հակառակ է գրզռողին։ Երկու դաշտերի փոխազդեցության հետևանքով փոխվում է տվիչի կոճի լրիվ դիմադրությունը, որը և նշում է ինդիկատորը։ Էլեկտրաինդուկտիվ արատանշումը հնարավորություն է տալիս ավտոմատացնել պատրաստման ընթացքում շարժման մեջ գտնվող մետաղալարերի, ձողերի, խոդովակների ևնի որակի վերահսկումը, անընդհատ չափումներ կատարել։ Էլեկտրաինդուկտիվ արատանշուման միջոցով վերահսկում են նաև ջերմային մշակման որակը, գնահատում բարձր հաղորդականություն ունեցող մետաղների (պղնձի, ալյումինի) կեղտոտվածությունը, որոշում քիմիական–ջերմային մշակման շերտերի խորությունը մինչև 3% ճշտությամբ ևն։
Ուլտրաձայնային արատանծումը հիմնված է առաձգական տատանումների օգտագործման վրա, որոնք ունեն ուլտրաձայնային դիապազոնի հաճախություն։ Միջավայրի համասեռության խախտումները ազդում են իրում առաձգական տատանումների տարածման ռեժիմի վրա։ Լայնորեն օգտագործվում են արձագանքային մեթոդը (էխոմեթոդ), ստվերային, ռեզոնանսային, վելոհամաչափ, իմպեդանսային, ազատ տատանումների մեթոդները։ Առավել ունիվերսալ արձագանքային մեթոդը հիմնված է իրի մեջ ուլտրաձայնային տատանումների կարճատև իմպուլսներ առաքելու և արատներից անդրադարձված ազդանշանների գալու ժամանակն ու ինտենսիվությունը գրանցելու վրա։ Արձագանքային մեթոդի զգայունությունը շատ բարձր է, նրանով կարելի է հայտնաբերել արատներ, որոնց անդրադարձման մակերևույթը ունի մոտ 1 մմ² մակերես։ Ուլտրաձայնային արատանշուման տարբեր մեթոդներով կարելի է վերահսկել եռակցման կարերը, ռելսերը, չափել մետադե իրերի պատերի հաստությունը, հայտնաբերել սոսնձային, զոդման միացումների արատները ևն։ Ուլտրաձայնային արատանշումը օգտագործում է մի քանի փոփոխական պարամետրեր (հաճախային դիապազոն, ալիքների տեսակներ, ճառագայթման ռեժիմներ ևն) և դրա համար էլ չքայքայող վերահսկման ամենաունիվերսալ մեթոդներից է։
Մազանոթային արատանշումը հիմնված է համեմատաբար չվնասված արատավոր տեղամասերի լուսային և գունային հակադրությունների արհեստական բարձրացման վրա։ Մազանոթային արատանշման մեթոդներով չզինված աչքով կարելի է հայտնաբերել մակերեսային նուրբ ճաքեր և այլ արատներ, որոնք առաջանում են մեքենաների դետալների պատրաստման և շահագործման ժամանակ։ Մակերեսային ճաքերը լցվում են հատուկ ինդիկատորային նյութերով (պենետրանտներով) կամ լուսաներկով՝ կերոսինով, նումոլով ևն (լյումինեսցենտային մեթոդի դեպքում)։ Այնուհետև պենետրանտի ավելցուկը մաքրելուց հետո իրի մակերևույթին քսում են տալկի կամ մագնեզիումի օքսիդի նուրբ փոշի։ Պենետրանտը աստիճանաբար դուրս է գալիս ճաքերից, և ուլտրամանուշակագույն ճառագայթների տակ լուսավորվում են ճաքերի եզրագծերը։ Մազանոթային արատանշման զգայունությունը շատ բարձր է։ Նրանով կարելի է հայտնաբերել 0,02 մմ–ից փոքր բացվածքով ճաքերը։
Արատանշումը տեխնոլոգիական պրոցեսների անբաժան մասն է, որ հնարավորություն է տալիս բարձրացնելու թողարկվող արտադրանքի որակը։ Սակայն արատանշման մեթոդները բացարձակ չեն, հետազոտման արդյունքի վրա ազդում են բազմաթիվ գործոններ և իրի արատների մասին կարելի է խոսել միայն հավանականության այս կամ այն աստիճանով։ Արատանշման կիրառումը իրերի արտադրման և շահագործման պրոցեսում տնտեսապես արդյունավետ է, կրճատվում է ներքին արատներով նախապատրաստվածքների մշակման ժամանակը, տնտեսվում է մետաղը, ինչպես նաև կանխվում են կոնստրուկցիաների վթարները, մեծացվում դրանց հուսալիությունը և երկարակեցությունը։
Գրականություն
Կատեգորիա:Մետաղամշակում Կատեգորիա:Որակ
Թրաֆալգարյան հրապարակի տոնածառ
Թրաֆալգարյան հրապարակի տոնածառ (Trafalgar Square Christmas tree, Թրաֆալգարյան հրապարակի սուրբծննդյան ծառ), Նորվեգիայի մայրաքաղաք Օսլոյի նվերը Մեծ Բրիտանիայի ժողովրդին, որ տեղադրվում է ամեն տարի՝ սկսած 1947 թվականին։ Այն Թրաֆալգարյան հրապարակում մնում է դեկտեմբերի սկզբից մինչև հունվարի 6-ը։
Պատմություն
Թրաֆալգարյան հրապարակի տոնածառն Օսլո քաղաքի ամենամյա նվերն է որպես երախտագիտության նշան այն օգնության համար, որ Մեծ Բրիտանիան ցույց է տվել Նորվեգիային Երկրորդ համաշխարհային պատերազմի ժամանակ ։
Տոնածառի շուրջն ընկած տարածքը դառնում է Սուրբ ծննդյան տոնակատարության, առաջին հերթին՝ սուրբծննդյան երգեցողության վայր, որոնց մասնակցում են տարբեր կոլեկտիվներ՝ ոչ առևտրային կամ բարեգործական կազմակերպությունների համար միջոցներ հավաքելու նպատակով։
Տոնածառը հրապարակում մնում է մինչև Սուրբ ծննդյան տասներկուերորդ գիշերը, ինչից հետո ծառն ուղարկվում է վերամշակման ։
Ծառ
Թրաֆալգարյան հրապարակի տոնածառը զարդարվում է ավանդական նորվեգական ոճով և լուսավորվում 500 սպիտակ լապտերներով։ 2008 թվականին օգտագործվել են ցածր հզորության հալոգենային լամպեր, որոնց ընդհանուր հզորությունը կազմել է 3,5 կՎտ ։
Ծառի բնի մոտ տեղադրվում է ցուցանակ հետևյալ գրությամբ.
''Այս ծառը նվիրել է Օսլո քաղաքն ի նշան լոնդոնցիների հանդեպ նորվեգացիների երախտագիտության 1940-45 թվականներին նրանց ցուցաբերած օգնության համար։ Ծառը նվիրվում է ամեն տարի՝ սկսած 1947 թվականից։
Լույսերի վառում և երգեցողություն
Տոնածառերի լույսերը վառելու արարողությունը կատարվում է դեկտեմբերի առաջին հինգշաբթի օրը մի քանի հազար մարդկանց ներկայությամբ։ Արարողությունն անցկացնում է Վեստմինստրի լորդ-քաղաքապետը, իսկ երաժշտությունն ապահովում են նվագախումբն ու երգչախումբը ։
Տոնածառի շուրջն ավանդաբար հավաքվում են սուրբծննդյան երգերի կատարողներ ։ Բազմաթիվ լոնդոնցիների համար տոնածառն ու նրա հետ կապված միջոցառումները նշանակում են Սուրբ ծննդյան մոտենալը ։
2009 թվականին Պոեզիայի միությունն ամեն տարի հավաքում է նոր բանաստեղծություններ ծառի բնի մոտ տեղադրվող ցուցանակների համար։ 2010 թվականին բանաստեղծություններից մեկը դպրոցականներն արտասանել են տոնածառերի լույսերը վառելու արարողության ժամանակ ։
Արտաքին հղումներ
Կատեգորիա:Թրաֆալգարյան հրապարակ Կատեգորիա:Մեծ Բրիտանիայի ավանդույթներ
Բարի Չիսվիք
Կրթություն
Բարի Չասվիքը ստացել է իր ԱԲ-ն (Արվեստի բակալավր) տնտեսագիտության մեջ Բրուկլինի քոլեջում 1962 թվականին, այնուհետև ստացել է իր ԱՎ-ն (Արվեստի վարպետ) և Փիլիսոփայության դոկտոր աստիճանը տնտեսագիության մեջ Կոլումբիայի համալսարանում համապտասխանաբար 1964 և 1967 թվականներին ։
Ակադեմիական կարիերա
Չիսվիքը համալրել է Լոս Անջելեսի կալիֆոռնյան համալսարանը, որպես տնտեսագիտության օգնական պրոֆեսոր 1966 թվականին։ 1970 թվականին պաշտոնավորվել է որպես ասոցիատիվ պրոֆեսոր, սակայն 1969 թվականին մինչև 1971 թվականը եղել է Կոլումբիայի համալսարանի կողմից տրված արձակուրդի մեջ։ 1971 թվականին Չիսվիքը տեղափոխվում է Նյու Յորքի քաղաքային համալսարան որպես տնտեսագիտության ասոցիատիվ պրոֆեսոր և 1975 թվականին այնտեղ նշանակվում է արդեն պրոֆեսոր։ Արդեն 1978 թվականին նա տեղափոխվում է Չիկագոյի Իլինոյսի համալսարան, որտեղ աշխատում է որպես հետազոտությունների պրոֆեսոր սկզբում՝ տնտեսագիտության ոլորտում և հետո` 1988 թվականից մինչև 2010 թվականի դեկտեմբերը սոցիոլոգիայում նույնպես։ 2002 թվականին դառնում է ՉԻՀ-ի ականավոր պրոֆեսոր։ Այդ համալսարանում Չիսվիքը գլխավորում է տնտեսագիտության բաժինը (1997 թվականից 2008 թվականը), տնօրինում է տնտեսագիտական կրթության նոր կենտրոնը (2000 թվականից 2010 թվականը) և դառնում է գերմանական գիտությունների բաժնի ներկայացուցիչը (2000 թվականից 2010 թվականը)։ Նա սկսում է իր աշխատանքը, որպես տնտեսագիտության պրոֆեսոր Ջորջ Վաշինգտոն համալսարանում 2011 թվականի հունվարին։ Նա դեռևս հանդիսանում է ՉԻՀ-ի վաստակավոր պրոֆեսոր ։
Իր ակադեմիական հետազությունների կարիերայի շրջանակներում Չիսվիքը համագործակցում է Տնտեսական հետազոտությունների ազգային բյուրոյի հետ սկզբում որպես հետզոտության վերլուծող (1965 թվականից 1967 թվականը) և հետո հետազոտության ասոցիատ (1970 թվականից 1973 թվականը) և ծառայում է տարբեր հասարակական պաշտոններում այդ թվում նաև որպես Տնտեսական խորհրդատուների խորհրդի անդամ (1973 թվականից 1977 թվականը)։ Նա նաև բազմաթիվ պաշտոններ է կատարել որպես հյուր պրոֆեսոր կամ գիտնական, օրինակ՝ Ամերիկյան ձեռնարկություն հաստատությունում, Հոովեր հաստատությունում, Չիկագոյի համալսարանում, Փրինսթոնի համալսարանում, Հայֆայի համալսարանում, Երուսաղեմի հրեական համալսարանում, Թել Ավիվի համալսարանում և Բեն Գուրիոնի անվան համալսարանում ։
Ավելին, Չիսվիքը կատարել է խմբագրական պարտականություններ տարատեսակ ակադեմիական ամսագրերում. անվանի «Journal of Population Economics», «Review of Economics of the Household», «Quarterly Review of Economics and Finance», «Contemporary Jewry, International Migration Review», «European Research Studies» ամսագրերում ։
Հետազոտություն
Չիսվիքի հետաքրքրությունների շրջանակն են ձևավորում աշխատանքի տնտեսագիտությունը, մարդկային ռեսուրսները, իմիգրացիան, լեզուները, փոքրամասնությունները, կրոնի տնտեսագիտությունը, տեսական տնտեսագիտությունը, վիճակագրությունը, կիրառական էկոնոմետրիկան և հասարակական քաղաքականության հետազոտությունները ։
Ծանոթագրություններ
Կատեգորիա:20-րդ դարի ամերիկացի տնտեսագետներ Կատեգորիա:21-րդ դարի ամերիկացի տնտեսագետներ Կատեգորիա:1942 ծնունդներ Կատեգորիա:Ապրող անձինք
Կաղամբ
Մշակույթ
Կաղամբն առավել հաճախ ասոցացվում է գլուխ կաղամբի հետ, որը ենթատեսակ է։ Գլուխ կաղամբը լինում է 2 ձևի՝ սպիտակագլուխ (forma albd) և կարմրագլուխ (forma rubra)։ Օգտագործվում է բազմազան կերակուրների մեջ (հատկապես՝ տոլմայի), ինչպես նաև թթու և աղը դրած վիճակներում։ Որոշ չափով մշակվում է նաև պահածոների արդյունաբերության մեջ։
Տարածում
Տարածված է Արագածոտնի, Շիրակի, Լոռու, Տավուշի, Գեղարքունիքի, Սյունիքի և այլ մարզերի ստորին լեռն, գոտուց մինչև վերին լեռնայինը։ Աճում է չոր լեռնալանջերին, աղբոտում հացաբույսերի և միամյա խոտաբույսերի ցանքերը։ Հայաստանում մշակության մեջ առավել տարածված են
Մշակում
Մշակվում են Հայաստանի լեռն, և Նախալեռն, գոտիներում (միջահաս և ուշահաս), Արարատյան դաշտում (վաղահաս)։
Կիրառություն և նշանակություն
Հանրային սննդում կաղամբն ամենագործածական բանջարեղենն է։ Օգտագործվում է թարմ, թթու դրած և պահածոյած։ Պարունակում է 10-12% չոր նյութ, հարուստ է ածխաջրերով, սպիտակուցներով, հանքային աղերով և C վիտամինով, չնայած, որ վերջինիս քանակը կախված է առավելապես կաղամբի տեսակից, հասակից, ինչպես նաև մշակման պայմաններից։ Թթու դրած կաղամբի մեջ C վիտամինը գրեթե ամբողջությամբ պահպանվում է։ Կաղամբը համեմատաբար ավելի պակաս չափով պարունակում է նաև կարոտին, B1, B2 և PP վիտամիններ։
Տեսակները
Հայտնի է 100, Հայաստանում՝ 4 տեսակ՝ Կաղամբն ունի բազամազան ենթատեսակներ, որոնցից կարելի է առանձնացնել.
Կաղամբաբուժություն
Բուժական նպատակներով օգտագործում են ինչպես թարմ, այնպես էլ թթու դրած կաղամբ։ Նրանց, ովքեր ավել քաշի խնդիր ունեն, բժիշկները խորհուրդ են տալիս օգտագործել թարմ կամ թթու կաղամբի հյութ։ Կաղամբահյութի թրջոցները կարող են օգնել հոդային հիվանդությունների բուժման ժամանակ։ Հարկավոր է վերցնել բրդյա կտոր, թրջել կաղամբահյութի մեջ և դնել հիվանդ հոդին։ Քիչ ժամանակ անց հիվանդը կնկատի, թե ինչպես են ցավերը մեղմանում։ Որքինի ժամանակ կաղամբի տերևները եփում են կաթի մեջ, այնուհետև ավելացնում ցորենի թեփուկներ և ստացված զանգվածը թրջոցների տեսքով դնում մաշկի ախտահարված հատվածներին։ Թարմ կաղամբի տերևներից պատրաստված խյուսը արագորեն օգնում է թարախային վերքերի ապաքինման ժամանակ։
Հետաքրքիր է իմանալ
Անգլիացի նավարկող և ծովագնաց Ջեյմս Կուկը պնդում էր, որ իր շուրջերկրյա ճանապարհորդության հաջողության հիմնական պատճառներից մեկն այն էր, որ նավարկության սննդապաշարի հիմնական բաղադրիչներից էր թթու դրած կաղամբը։ Շնորհիվ այդ սննդամթերքի, նավարկության ողջ ընթացքում նավագնացներից և ոչ մեկը չհիվանդացավ։ Թթու կաղամբը և սխտորը անփոխարինելի դեր են ունեցել նաև բևեռագնացների համար՝ փրկելով վերջիններիս այնպիսի ծանր հիվանդությունից, ինչպիսին լնդախտն է։
Հիվանդությունները և վնասատուներ
Կաղամբի հիվանդություններից են կիլա, սև տոտիկ, արմատային փտում և այլն։ Կաղամբի ամենատարածված և վտանգավոր վնասատուներից են կաղամբի ճանճը, կաղամբի ճերմակաթիթեռը, բվիկները, ցեցերը, լվիճները, թրիպսները, խխունջները և այլն։
Արտաքին հղումներ
Կատեգորիա:Խաչածաղկավորներ Կատեգորիա:Դեղաբույսեր
Հայկական պարեր (սյուիտ)
Հայկական պարեր, երաժշտական ​​ստեղծագործություն, որը հեղինակել է ամերիկացի կոմպոզիտոր Ալֆրեդ Ռիդը (1921–2005): Այն 4 մասից բաղկացած սյուիտ է։ Յուրաքանչյուր հատված կազմված է մի շարք հայկական ժողովրդական երգերից՝ Կոմիտաս Վարդապետի (1869–1935) ժողովածուից։
Մաս առաջին
Հայկական պարեր (մաս I), առաջին մասը Ալֆրեդ Ռիդն ավարտել է 1972 թվականի ամռանը։ Առաջին անգամ կատարել Իլինոյսի համալսարանի սիմֆոնիկ նվագախումբը 1973 թվականի հունվարի 10-ին: Գործը նվիրված է այդ համույթի ղեկավար դոկտոր Հարրի Բեգյանին: Ներառում է հինգ առանձին բաժիններ.
Մաս երկրորդ
«Հայկական պարեր»(Մաս II). այս մասը նույնպես նվիրված է դոկտոր Հարրի Բեգյանին, առաջին անգամ ներկայացվել է 1976 թվականի ապրիլի 4-ին, Իլինոյս նահանգի Ուրբանա քաղաքում, Իլինոյսի համալսարանի սիմֆոնիկ նվագախմբի կողմից, դիրիժոր՝ դոկտոր Բեգյան: Երկրորդ մասը բաղկացած է երեք բաժնից, որոնցից յուրաքանչյուրը հիմնված է մեկ հայկական ժողովրդական երգի վրա:
Դրախտավարդազգիներ
Դրախտավարդազգիներ կամ հորետազգիներ (Hydrangeáceae), ընտանիքն ընդգրկում է 6 ցեղի ներկայացուցիչներ, որոնցից միայն սրնգենին է բնականորեն աճում Հայաստանում։ Ընտանիքի մյուս ցեղը, որի մի քանի ներմուծված ներկայացուցիչներ աճեցվում են մեր հանրապետությունում՝ դեյցիան է։ Տարածված են Ասիայում և Հյուսիսային Ամերիկայում, ինչպես նաև Եվրոպայի շատ տարածքներում։
Հայկական պարեր (սյուիտ)
Մաս երկրորդ
1․Հով արեք, սարեր ջան , սա քնարական երգ է, որտեղ մի երիտասարդ աղաչում է սարերին, որ քամի ուղարկեն՝ ազատելու իրեն դժբախտություններից: Դա խորապես հուզիչ երգ է, որտեղ նուրբ մեղեդիական գիծն ընդգրկում է արտահայտչական լայն շրջանակ։ Դոկտոր Ռիդը նշել է նաև "The Peasant's Plea վերնագիրը, որը թարգմանվում է որպես «Գյուղացիների խնդրանքը»:
Դրախտավարդազգիներ
Ցեղ Սրնգենի
Սրնգենի, կիպրոս, կեղծ հասմիկ, հորտենազգիների (Hydrangeaceae) ընտանիքի տերևաթափ թփերի ցեղ։ Գրանցված է ՀՀ Կարմիր գրքում։ Հանդիպում է հյուսիս–արևելյան մարզերի կաղնու, բոխու, հաճարենու անտառներում (1000-1800 մ)։ Տարածված է նաև Եվրոպայում, Արևելյան Ասիայում և Հյուսիսային Ամերիկայում։
Հայկական պարեր (սյուիտ)
Մաս երկրորդ
2.Խումար Խումարը կնոջ հայկական անուն է։ Այս երգն ի սկզբանե գրվել է երգչախմբի, սոպրանոյի համար՝  Կոմիտաս Վարդապետի կողմից։ Այս աշխույժ, թեթեւ պարերգում պատկերված է հայկական գյուղական ուրախ տեսարան, որտեղ երկու երիտասարդ հանդիպում են, սիրահարվում և ամուսնանում։ Այս երգին բնորոշ են կենսական ռիթմիկ ձևավորումներ։ Դոկտոր Ռիդը այս երգը ենթավերնագրել է որպես «Հարսանեկան պար»(Wedding dance):
3․Լոռվա հորովել, այս երգի բնօրինակ երաժշտությունն ունի բարդ իմպրովիզացիոն մեղեդի, որը մանրամասնորեն ուսումնասիրվել է Կոմիտաս Վարդապետի կողմից: Իր հարուստ ռիթմիկ և մեղեդային կառուցվածքով այն բացահայտել է դեռևս նախաքրիստոնեական ժամանակներից եկող երաժշտական տարրեր։ Հորովելը կամ գութաներգը հայ մշակի ավանդական երգն է, որը երգվել է գութանով վար անելիս, գութանին լծված անասուններին ոգևորելու, աշխատանքը խթանելու համար։ Հայ գյուղացին այս երգերում արտահայտել է նաև իր հույզերն ու ապրումները։ Հորովելում հնչող արտահայտությունները կրկնվում են երգի մեղեդու, ռիթմիկ և ինտերվալային կառուցվածքի ողջ ընթացքում : Ալֆրեդ Ռիդը այն ենթավերնագրել է «Երգեր Լոռուց»(Songs from Lori)։
Ծանոթագրություններ
Կատեգորիա:Դասական երաժշտություն Կատեգորիա:Ամերիկացի երաժիշտներ Կատեգորիա:Հայկական ժողովրդական երգեր
1916
Մահեր
Կատեգորիա:1916 Կատեգորիա:Տարեթվեր
Սրտաբանություն
Սրտաբանության բաժինները և խնդիրները
Սրտաբանությունը զբաղվում է հետևյալ հիվանդությունների ուսումնասիրությամբ, ախտորոշմամբ, բուժմամբ և կանխարգելմամբ.
* սրտի արատներ (բնածին և ձեռքբերովի);
* կորոնար արտրի հիվանդություն (սրտի իշեմիկ հիվանդություն);
* անգինա պեկտորիս;
* կարդիտի (էնդոկարդիտ, պերիկարդիտ և այլն);
* տարբեր էթիոլոգիայի սրտի անբավարարություն;
* առիթմիաներ՝ բրադիկարդիա, տախիկարդիա, թերի սրտի բլոկավորում;
* հիպերտոնիկ հիվանդություն;
* թրոմբոզ և թրոմբոֆլեբիտ;
* սրտի կաթվածներ և նախաինֆարկտային պայմաններ.
* աորտայի կամ այլ զարկերակների անևրիզմաներ (այսինքն՝ աննորմալ ուռուցիկներ ևպատերի նոսրացում)։
Բացի սրտի հիվանդությունների կանխարգելումից, մեծ ուշադրություն է դարձվում անոթայինհիվանդությունների բուժման դեղերի և մեթոդների կանխարգելմանը, բուժմանն ու մշակմանը։
Սրտաբանության ուսումնասիրություններ
ՍԱՀ-ին նվիրված առաջին ուսումնասիրություններն սկսվել են հնագույն ժամանակներից (Հիպոկրատ, Գալեն)։ 1628 թվականին Վիլյամ Հարվեյը նկարագրել է արյան շրջանառությունը, Յան Էվանգելիստա Պուրկինեն (1839)՝ սրտամկանի բջջային կառուցվածքը, Վ․ Հիսը (1893), Լ․ Աշոֆը, Ս․ Տավարան, Ա․ Քիսը, Մ․ Ֆլեկը՝ սրտի հաղորդիչ համակարգի կառուցվածքը և ֆունկցիա, Իվան Սեչենով, Իվան Պավլովը, Լևոն Օրբելին ուսումնասիրել են նյարդային համակարգի ազդեցությունը ՍԱՀ-ի գործունեության վրա։ Մ․ Մուդրովը, Մ․ Բոտկինը, Ն․ Կորոտկովը նկարագրել են ՍԱՀ-ի հիվանդությունները, Վ․ Օբրազցովը, Նիկոլայ Ստրաժեսկոն (1909)՝ սրտի պսակային անոթների խցանման և սրտամկանի ինֆարկտի կլինիկական պատկերը։ Այդ ուսումնասիրությունների համար մեծ նշանակություն ունեցավ Վ․ Էյնթհովենի առաջարկած էլեկտրասրտագրության մեթոդը։ Կլինիկական սրտաբանության զարգացմանը նպաստել են խորհրդային գիտնականներ Գ․ Լանգի, Ա․ Մյասնիկովի, Լ, Հովհաննիսյանի, Պ․ Լուկոմսկու, Եվգենի Չազովի, Զ․ Յանուշկևիչուսի, Ի․ Շխվացաբայայի և ուրիշների աշխատանքները (ուսումնասիրել են հիպերտոնիկ հիվանդության, սրտամկանի ինֆարկտի կլինիկական պատկերը, ընթացքը, բուժումը)։ Մեծ ուշադրության են արժանացել սրտի անբավարարության զարգացման, կանխարգելման և բուժման հարցերը, ռևմատիզմի և սրտի ձեռքբերովի արատների դեմ տարվող պայքարը, սրտի ռիթմի խանգարումների ուսումնասիրությունները։
Վերջին տասնամյակների ընթացքում զարգացել է նաև էլեկտրախթանումը (էլեկտրոստիմուլյացիան)։ Սրտաբանության նվաճումներից է նաև սրտի հաղորդչական ուղիների վիրահատական բուժումը։ Սրտի պսակաձև զարկերակների վիրաբուժությունը հնարավորություն է տալիս լրացուցիչ ուղիներ ստեղծել սրտի զարկերակային արյան վնասված շրջանառությունն ուժեղացնելու նպատակով։ Վ․ Դեմիխովի՝ սրտի, գլխի և այլ օրգանների փորձառական բազմաթիվ փոխպատվաստածներից հետո 1967 թվականին քեյփթաունցի վիրաբույժ Ք․ Բառնարդն աշխարհում առաջինը հաջողությամբ կատարեց մարդու սրտի պատվաստման վիրահատություն։ Սրտաբանների X կոնգրեսում (Մոսկվա, 1982), ամերիկացի Ն․ Շամուվեյը զեկուցեց իր կատարած այդպիսի 254 վիրապատությունների մասին, այդ թվում 6 հիվանդների սիրտը պատվաստել էր թոքերի հետ միասին։
Կատեգորիա:Սրտաբանություն
Սեքսիզմ
Սեքսիզմ, նախապաշարմունք կամ խտրականություն, որը հիմնված է մարդու սեռի կամ գենդերի վրա։ Սեքսիզմը կարող է ազդել ցանկացածի վրա, սակայն որպես հիմնական թիրախ փաստագրված են կանայք և աղջիկները ։ Այն կապված է կարծրատիպերի և գենդերային դերերի հետ, և կարող է ներառել այն համոզմունքը, որ մեկ սեռը կամ գենդերը ինքնին գերազանցում է մյուսին ։ Ծայրահեղ սեքսիզմը կարող է նպաստել սեռական ոտնձգությունների, բռնաբարության և սեռական բռնության առաջացմանը ։ Գենդերային խտրականությունը կարող է ներառել սեքսիզմը, որը խտրականություն է մարդկանց նկատմամբ կապված մարդու գենդերային ինքնությունից կամ նրանց գենդերային կամ սեռական տարբերություններից ։ Գենդերային խտրականությունը հատկապես ընդգծվում է աշխատատեղերի անհավասարության առումով ։
Նշումներ
<references group="Ն"/>
Ծանոթագրություններ
Կատեգորիա:Սեքսիզմ Կատեգորիա:Խտրականություն Կատեգորիա:Բուլիինգ Կատեգորիա:Ատելություն Կատեգորիա:Ֆեմինիստական տերմիններ
Սրկղունք
Սրկղունք կամ Սրկղոնք, ավան Մեծ Հայքի Սյունիք նահանգի Վայոց ձոր գավառում, համանուն լեռների ստորոտին։ Ղևոնդ Ալիշանը նույնացնում է հետագայի Վերնաշեն գյուղին։
Ավիավթար Ղազվինի մոտ (2009)
Ավիավթար Ղազվինի մոտ, 2009 թվականին Կասպյան ավիաուղիների ինքնաթիռի վթար։
Ինքնաթիռը վթարի է ենթարկվել Իրանի ժամանակով 11։33, թռիչքից 16 րոպե անց։ Ինքնաթիռը թռչում էր Թեհրանի Իմամ Խոմեյնիի անվան օդանակավակայանից դեպի Երևանի Զվարթնոց միջազգային օդանավակայան։ Գտնվելով երկրից 10.200 մ բարձրության վրա ինքնաթիռը կտրուկ փոխում է երթուղին և սկսում է ցած իջնել։ Անձնակազմը դիսպետչերների և մոտակա ինքնաթիռների հարցումներին չի պատասխանում։ Անկումից 3 րոպե հետո ինքնաթիռը բախվում է գետնին։
Սրկղունք
Ստեփանոս Օրբելյանը Սրկղունքը հիշատակում է 5-րդ դարի դեպքերի կապակցությամբ։ 13-րդ դարի սկզբին Խաղբակյանները վերաշինել և ամրացրել են Սրկղունքը՝ այն դարձնելով իշխանանիստ։ Սրկղունքի մասին հետագայում այլ տեղեկություններ չեն հանդիպում։
Կատեգորիա:Սյունիք նահանգ Կատեգորիա:Հայաստանի լեռներ
Ավիավթար Ղազվինի մոտ (2009)
Ինքնաթիռի ընկած վայրում առաջանում է 10 մ խորությամբ փոս ։ Ինքնաթիռում գտնվողները բոլոր զոհվում են։ Վերջին սև արկղը հայտնաբերվում է վթարի վայրից 4 կմ հեռավորության վրա ։
Ուղևորների թվում էր նաև Իրանի ձյուդոյի պատանեկան հավաքականի թիմը ։
Մագդեբուրգյան կիսագնդեր
Մագդեբուրգյան կիսագնդեր, մի զույգ իրար չկապակցված պղնձե կիսագնդեր են՝ հպվող եզրերով։ Դրանք առաջին անգամ՝ 1654 թվականի հանրային ցուցադրման ժամանակ օգտագործել է գերմանացի գիտնական և Մագդեբուրգի քաղաքապետ Օտտո ֆոն Գերիկեն մթնոլորտային ճնշման ուժը ցուցադրելու համար ։ Գիտնականի նպատակը եղել է ցուցադրել իր հորինած վակուումային պոմպը և մթնոլորտային ճնշման ուժը։ Առաջին արհեստական վակուումը գիտափորձից մի քանի տարի ստացել էր Էվանջելիստա Տորիչելլին, ինչն էլ ոգեշնչել էր Գերիկեին նախագծել աշխարհի առաջին վակուումային պոմպը, որը բաղկացած էր մխոցից և միակողմանի փականներով գլանից։ Կիսագնդերով փորձը օգտագործվել է ֆիզիկայի դասախոսություններում՝ որպես օդի ճնշման ուժը ցուցադրելու օրինակ, և մինչ օրս օգտագործվում են կրթական ծրագրերում  ։ Բնօրինակ կիսագնդերը ցուցադրված են Մյունխենի Գերմանական թանգարանում (Deutsches Museum von Meisterwerken der Naturwissenschaft und Technik) թանգարանում ։
Բացի իր գիտական նշանակությունից, փորձը ծառայեց ապացուցելու, որ Մագդեբուրգ քաղաքը վերականգնվել է։ Քաղաքը փորձից ընդամենը երկու տասնամյակ առաջ ենթարկվել էր Մագդեբուրգի սարսափելի կողոպուտին, որը համարվում էր Երեսնամյա պատերազմի ամենասարսափելի դրվագներից մեկը, երբ նրա 20,000 բնակիչներ կոտորվել էին, և միայն 4000-նէր ողջ մնացել պատերազմի ավարտին՝ 1648 թվականին ։ Օտտո ֆոն Գերիկեն մտահոգված էր փորձի երկու ասպեկտներով՝ որպես առաջատար գիտնական և որպես Մագդեբուրգի քաղաքապետ, ով անխոնջ աշխատում էր քաղաքի հարստությունը վերականգնելու համար։
Փորձ
Մագդեբուրգի կիսագնդերը՝ մոտ 50 սմ տրամագիծ ունեին   , նախագծված էին ցուցադրելու Գերիկեի հայտնագործած վակուումային պոմպը։ Դրանցից մեկը փականով խողովակով միացված էր վակուումային պոմպին, փականի հետ՝ այն փակելու համար։ Երբ նա օդը դուրս մղեց մետաղական կիսագնդերից կազմված գնդից, փականը փակել են, և անջատել պոմպը։ Շրջակա մթնոլորտի օդային ճնշման շնորհիվ չկապակցված կիսագնդերը ամուր պահվում էին միմյանց հետ և շատ դժվար է առանձնացնել դրանք առանձնացնել։ Դա հնարավոր չէր անել նույնիսկ 16 և նույնիսկ 24 ձիերի համատեղ ջանքերով։ Ավելի ուշ հաշվարկները ցույց են տվել, որ ձիերը կարող են ապահովել մթնոլորտային ճնշումը հաղթահարելու համար անհրաժեշտ կարճաժամկետ հզորություն, բայց նրանց ջանքերը լավ համաժամացված չէին։ 2012 թվականին 12 հատուկ պատրաստված բեռնատարներ կարողացել են առանձնացնել Մագդեբուրգի կիսագնդերը։
Կիսագնդերը միասին պահող ուժը հավասար էր կիսագնդերի միացմամբ սահմանափակված տարածքին, որը 50 սմ տրամագծով շրջան է՝ բազմապատկված ներսի և դրսի միջև օդի ճնշման տարբերությամբ։ Պարզ չէ, թե Գերիկեի վակուումային պոմպը որքան էր ուժեղ, բայց եթե այն կարողանար դուրս մղել ամբողջ օդը ներսից, ապա կիսագնդերը կպահվեին մոտ 20 կիլոնյուտոն (2,2 կարճ տոննա) ուժով), ինչը համարժեք է մարդատար մեքենա կամ փոքր փիղ բարձրացնելուն։
Ցուցադրություն
Գերիկեն առաջին անգամ փորձը ցուցադրել է 1654 թվականի մայիսի 8-ին Ֆերդինանդ III կայսեր և ռայխստագի անդամների առջև Ռեգենսբուրգում ։ Տասնհինգ ձի յուրաքանչյուր կողմից քաշելով չեն կարողացել բաժանել կիսագնդերը, մինչև որ փականը չեն բացել՝ օդի ճնշումը հավասարեցնելու համար։ 1656 թվականին Գերիկեն կրկնել է ցուցադրությունը տասնվեց ձիերով (յուրաքանչյուր կողմից ութ ձի) իր հայրենի Մագդեբուրգ քաղաքում, որտեղ նա քաղաքապետ էր։Գերիկեն ցուցադրել է փորձը նաև այլ եղանակով՝ հեռացնելով գնդի օդը այն կախել է և կշռաքարեր կախել գնդից, բայց կիսագնդերը չեն անջատվել։ Գասպար Շոթն առաջինն էր, ով նկարագրել է փորձը տպագիր Mechanica Hydraulico-Pneumatica-ում (1657)։ 1663 թվականին (կամ, ըստ որոշ աղբյուրների, 1661 թվականին) նույն ցուցադրությունը տեղի է ունեցել Բեռլինում՝ քսանչորս ձիերով։
Փորձը դարձել է օդի ճնշման սկզբունքները լուսաբանելու հանրաճանաչ միջոց։ Ստեղծվել են կիսագնդերի շատ ավելի փոքր պատճեններ, որոնք մինչ օրս օգտագործվում են բնագիտության դասերին։ Ֆոն Գերիկեի 1654 թվականի փորձի վերարտադրումները կատարվում են աշխարհի տարբեր վայրերում Օտտո ֆոն Գերիկե ընկերության կողմից։
Գասպար Շոթի գրքի միջոցով Գերիկեի պոմպի մասին իմանալուց հետո Ռոբերտ Բոյլը Ռոբերտ Հուկի հետ նախագծել և կառուցել է բարելավված օդային պոմպ։ Սրանից տարբեր փորձերի միջոցով նրանք ձևակերպել են այն, ինչ կոչվում է Բոյլի օրենք, որն ասում է, որ իդեալական գազի մարմնի ծավալը հակադարձ համեմատական ​​է նրա ճնշմանը։
Ծանոթագրություններ
Կատեգորիա:Ֆիզիկական փորձեր Կատեգորիա:Ֆիզիկայի պատմություն Կատեգորիա:Վակուում Կատեգորիա:Գիտության պատմություն Կատեգորիա:1654 Կատեգորիա:Գիտությունը Գերմանիայում Կատեգորիա:17-րդ դար Կատեգորիա:Փորձարարական ֆիզիկա
Ելենա Սաֆոնովա
Կենսագրություն
Ելենա Սաֆոնովան ծնվել է 1956 թվականի հունիսի 14-ին Լենինգրադում, խորհրդային հայտնի դերասան Վսեվոլոդ Սաֆոնովի (1926-1992) և Մոսֆիլմի ռեժիսոր Վալերիա Ռուբլյովի (1928-2012) ընտանիքում։ 1960-ականների կեսերին ընտանիքը տեղափոխվում է Մոսկվա, որտեղ Ելենան սովորել է հատուկ միջնակարգ դպրոցում, որտեղ ուսումնասիրում էին ֆրանսերեն։ 1973 թվականին ավարտել է Մոսկվայի  թիվ 173 հանրակրթական դպրոցը։ Երրորդ փորձից միայն ընդունվում է Մոսկվայի կինեմատոգրաֆիայի  համամիութենական պետական ինստիտուտի դերասանական ֆակուլտետը։ Սովորելով այնտեղ 2 տարի՝ վերադառնում է Լենինգրադ ։ 1981 թվականին ավարտում է Լենինգրադի կինեմատոգրաֆիայի, թատրոնի և երաժշտության պետական ինստիտուտը։ Նույն տարում էլ դառնում է Լենինգրադի  Վ. Ֆ. Կոմիսարժևսկու անվան թատրոնի դերասան, որտեղ աշխատում է մեկ թատերական շրջան։ 1974 թվականինին  «Փնտրում եմ իմ բախտը» ֆիլմում Խաղում է Լյուբայի դերը։ 1982 թվականինին մեկնում է Մոսկվա, որտեղ ընդունվում է կինոդերասանի թատրոն-ստուդիան։ 1986 թվականից Մոսֆիլմ կինոստուդիայի դերասանուհի է։ 1992-1997 թվականներին աշխատել է միաժամանակ և Ֆրանսիայում, և ՌԴ-ում։ Այժմ ապրում է Մոսկվայում։
Ստեղծագործական ուղին
Առաջին գլխավոր դերը Սալոմեա Կրուշելնիցկայի  դերն էր  «Բիտերլյայի վերադարձը» կենսագրական ֆիլմում՝ 1983 թվականին։ Հանրահայտ դերը Օլգայի դերն էր՝ 1985 թվականին «Ձմեռային բալ» ֆիլմում, որի համար նա ստացավ առաջին պարգևը։ Ֆրանսիայում ապրելու տարիներին նկարահանվել է ֆրանսիական 5 ֆիլմում, բայց այնպիսի հայտնիություն չունեցավ, ինչպես Ռուսաստանում։ Ռուսաստան վերադառնալուց հետո՝ 1997 թվականին  մտավ նորից թատրոն և 1999 թվականին ստացավ ռուսական թատերական գլխավոր «Չայկա» մրցանակը։ Սաֆոնովայի թատերական հիմնական թեման ուժեղ կնոջ կերպարն է անձնական ուրախության  և կախյալ վիճակի միջև։ Այդպիսին   են  հատկապես  «Ձմեռային բալ», «Արքայադուստրը սիսեռահատիկի վրա», «Նախագահը և իր կինը» ֆիլմերում նրա կերպարները։
Անձնական կյանքը
Առաջին անգամ Սաֆոնովան ամուսնացել է 20 տարեկանում դերասան Վիտալի Յուշկովի հետ, որի հետ ծանոթացել էր «Զացեպինների ընտանիքը» ֆիլմի նկարահանումների ժամանակ 1977 թվականին։ 6 տարի հետո բաժանվում են։ Բաժանման պատճառներից մեկն էր  ամուսնու սերը խմիչքի նկատմամբ։ Այժմ Յուշկովն ապրում է Իսրայելում։ 1980-ականների վերջերին ամուսնանում է երկրորդ անգամ, այս անգամ էլ դերասանի հետ, ումից ծնվում է որդին՝ Իվանը։ Իվանն այժմ աշխատում է Մոսֆիլմում ։ 1992 թվականին Սաֆոնովան ամուսնանում է ֆրանսիացի դերասան  Սամուել Լաբարտի հետ, որի հետ ծանոթացել էր 1992 թվականին «Նվագակցուհին» ֆիլմի նկարահանումների ժամանակ և Իվանի հետ մեկնում են Ֆրանսիա։ Նոր ամուսնությունից ծնվում է երկրորդ որդին՝ Ալեքսանդրը։ Ամուսնությունից հետո Ելենան սկսում է ակտիվորեն նկարահանվել կինոֆիլմերում։ Ամուսինը նրան խանդում էր ունեցած հաջողությունների համար, որովհետև նրան արդեն ճանաչում էին որպես Սաֆոնովայի ամուսին:Արդյունքում բաժանվում են, ըստ Ֆրանսիայի օրենքների՝ Ֆրանսիայի տարածքում ծնված երեխան մինչև չափահաս դառնալը չի կարող լքել երկիրը, որի համար Ելենան երեք տարի Ժամկետով դատվում է։ Որդին մնում է հոր մոտ, Ելենան ստիպված է լինում Իվանի հետ վերադառնալ Ռուսաստան, սակայն շարունակում էր տեսակցել որդուն։ Որդին՝ Ալեքսանդրը, այժմ սկսնակ ռեժիսոր է, ավարտել է դերասանական դպրոցը։
Ծանոթագրություններ
Կատեգորիա:Ռուս դերասանուհիներ Կատեգորիա:Ռուսաստանի Դաշնության վաստակավոր արտիստներ Կատեգորիա:«Նիկա» մրցանակի դափնեկիրներ Կատեգորիա:ՎԳԻԿ-ի շրջանավարտներ Կատեգորիա:Ռուս կինոդերասանուհիներ Կատեգորիա:Խորհրդային դերասանուհիներ Կատեգորիա:«Ճայ» մրցանակի դափնեկիրներ
(8798) Տարանտինո
(8798) Տարանտինո (Tarantino), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 7-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 3,172221 ա. մ., առավելագույնը մոտենում է 2,6258 ա. մ. հեռավորության վրա և հեռանում 3,7186 ա. մ. ։ Արեգակի շուրջ մեկ ամբողջական պտույտ է կատարում 2063,69 երկրային օրվա ընթացքում, իր ուղեծրով շարժվելով միջինում 0,174445 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,26° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալթուն Գետուկ
Ալթուն Գետուկ, ձոր Արևմտյան Հայաստանում, Հին Արշարունիք (ըստ ոմանց Բագրևանդ) գավառի Կապույտ բերդի շրջանում։ Ըստ ավանդության իբր այստեղ են թաքնված Կապույտ բերդի գանձերը ։
Ծանոթագրություններ
Կատեգորիա:Արևմտյան Հայաստան
Կարմիր դերմատին
Կարմիր դերմատին (Sky Rojo), իսպանական հեռուստասերիալ, որի ստեղծողներն են Ալեքս Պինան և Էսթեր Մարտինես Լոբատոն։ Հեռուստասերիալը երեք մարմնավաճառների մասին է, որոնք փախչում են իրենց տիրոջից։ Հեղինակների խոսքերով հեռուստասերիալը ցուցադրում է «մարմնավաճառության անպատժելիությունը, անմիանշանակությունը և դաժան իրականությունը, նաև երկու կողմերում գտնվողների հոգեբանական բնութագրերը» ։ Պինան և Մարտինես Լոբատոն բնութագրել են հեռուստասերիալը որպես «Լատիանական pulp ամսագիր»։
Պրոդյուսերավորումը կատարել է Vancouver Media-ն, իսկ դիստրիբյուտորը եղել է Նեթֆլիքսը, հեռուստասերիալի պրեմիերան կայացել է 2021 թվականի մարտի 19-ին։ Երկու եթերաշրջաններն էլ բաղկացած են 25 րոպեանոց 8 սերիաներից ։ Երկրորդ եթերաշրջանի պրեմիերան կայացել է հուլիսի 23-ին ։ 2021 թվականի օգոստոսի 12-ին հայտարարվել է, որ երրորդ եթերաշրջանը լինելու է եզրափակիչ ։
Նախապատմություն
Կորալը, Վենդին և Ջինան երեք մարմնավաժառներ են, որոնք փախուստի են դիմում ազատության որոնումներով, միևնույն ժամանակ նրանց հետապնդում է նրանց տերը՝ Թեներայֆում գտնվող Լաս Նովիաս ակումբի տեր Ռոմեոն և նրա կամակատարներ Մոյսեսը և Քրիստիանը ։ Միասին կանայք սկսում են խենթ, քաոսային ճանապարհորդություն, որի ընթացքում նրանք բախվում են ամեն տեսակի վտանգների հետ և ապրում են ամեն վայրկյան, ասես դա վերջինն է, միաժամանակ ամրապնդելով իրենց ընկերությունը և բացահայտելով ամենակարևորը՝ որ նրանք միասին ավելի ուժեղ են և ունեն շատ տարբերակներ իրենց կյանքը վերականգնելու համար։
Երկրորդ եթերաշրջան (2021)
հեռուստասերիալի երկրորդ եթերաշրջանը նկարահանվել է մինչ առաջին եթերաշրջանի թողարկումը։ Երկրորդ եթերաշրջանը նույնօես բաղկացած է 25 րոպեանոց 8 սերիաներից։ 2021 թվականի մարտի 29-ին հայտարարվել է, որ երկրորդ եթերաշրջանի պրեմիերան նշանակված է 2021 թվականի հուլիսի 23-ին
Երրորդ եթերաշրջան
2021 թվականի օգոստոսի 12-ին հեռուստասերիալը երկարացվել է երրորդ և եզրափակիչ եթերաշրջանով ։ Ասիեր Էքքսեանիդան, որը կատարում է Ռոմեոյի դերը նշել է, որ եթերաշրջանի նկարահանումները կայանալու են 2021 թվականի նոյեմբերին ։
Արտաքին հղումներ
Կատեգորիա:2021 հեռուստասերիալներ Կատեգորիա:21-րդ դարի հեռուստասերիալներ Կատեգորիա:Իսպաներեն հեռուստասերիալներ Կատեգորիա:ԼԳԲՏ ֆիլմեր Կատեգորիա:Նեթֆլիքսի բնօրինակ ծրագրեր Կատեգորիա:Քրեական դրամա հեռուստասերիալներ Կատեգորիա:Իսպանական դրամա ֆիլմեր
Ռուբեն Թերլեմեզյան
Կյանք և ստեղծագործություն
Երաժշտական կրթություն է ստացել Վիեննայում։ 1925 թվականից ապրել է Երևանում։
1933-1936 թվականներին ղեկավարել է Հայպետհրատի երաժշտական բաժինը, որտեղ նրա մասնակցությամբ հրատարակվել են Կարա-Մուրզայի, Կոմիտասի, Գրիգոր Սյունու, Նիկողայոս Տիգրանյանի ստեղծագործությունների ժողովածուները։
Հեղինակ է «Կոմիտաս վարդապետի կյանքը և գործունեությունը» (1924), «Քրիստափոր Կարա-Մուրզա» (1925) գրքերը։ Կազմել է Կոմիտասի հուշագրությունները (1930) և «Կոմիտասի հոդվածներ և ուսումնասիրություններ» (1941) ժողովածուները ։
Ծանոթագրություններ
Կատեգորիա:Հայ երաժշտագետներ
Արևիկ (ձմերուկի սորտ)
«Արևիկ», ձմերուկի սորտ։ Ստեղծել են Գ. Ղարիբյանը, Վ. Դաբաղյանը, Ա. Փահլևանյանը, Գ. Ասլանյանը և Գ. Մինասյանը ԲԲՏՄԳԿ-ում։
Նկարագրություն
Բույսի արմատն առանցքային է։ Տերևները` հերթադիր, միատուն և բաժանասեռ։ Պտուղը կլոր է, հարթ մակերեսով, ունի 5,0–5,6 կգ զանգվածով։ Պտղամիսը՝ վարդագույն է, հյութալի ու քաղցր ։
Արտաքին հղումներ
Կատեգորիա:Ձմերուկի սորտեր
Հարի Մագուայր
Հարի Մագուայր (Harry Maguire, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Մանչեսթեր Յունայթեդի և Անգլիայի ազգային հավաքականի կազմում։ Խաղում է կենտրոնական պաշտպանի դիրքում ։
Շեֆիլդ Յունայթեդ
Մագուայրը Շեֆիլդ Յունայթեդի ակադեմիայի սան է։ Իր պրոֆեսիոնալ դեբյուտը նշեց 2011 թվականի ապրիլի 12-ին՝ Կարդիֆ Սիթիի դեմ խաղում ՝ ճանաչվելով այս հանդիպման լավագույն ֆուտբոլիստ ։ Այս մրցաշրջանում նա անցկացրեց ևս 4 հանդիպում, սակայն Շեֆիլդ Յունայթեդը դուրս մնաց Չեմպիոնշիպից։ Իր առաջին գոլը պրոֆեսիոնալ կարիերայում խփեց 2011 թվականի օգոստոսի 6-ին՝ Օլդհեմ Ատլետիկի դեմ խաղում ։ Շուտով նա դարձավ թիմի հիմնական կազմի խաղացող և հոկտեմբերին երկարաձգեց իր պայմանագիրը ակումբի հետ մինչև 2015 թվականը ։ Այս մրցաշրջանում նա շարունակեց ցուցադրել հիանալի խաղ, ինչի շնորհիվ ճանաչվեց 2012 թվականի Շեֆիլդի տարվա լավագույն ֆուտբոլիստ, տարվա լավագույն երիտասարդ ֆուտբոլիստ, ինչպես նաև՝ ընդգրկվեց 2011-12 մրցաշրջանի Լիգա Մեկի տարվա խորհրդանշական հավաքականում ։ 2012-13 և 2013-14 մրցաշրջաններում նույնպես անգլիացին ճանաչվեց Շեֆիլդ Յունայթեդի տարվա լավագույն ֆուտբոլիստ և ընդգրկվեց Լիգա Մեկի տարվա խորհրդանշական հավաքականում։ Շեֆիլդի կազմում Մագուայրը անցկացրեց 166 հանդիպում՝ դառնալով 12 գոլի և 10 գոլային փոխանցման հեղինակ։
Հալ Սիթի
2014 թվականի հուլիսի 29-ին Մագուայրը 3 տարվա պայմանագիր կնքեց Հալ Սիթիի հետ ։ Իր դեբյուտը Հալի կազմում նշեց օգոստոսի 21-ին՝ Եվրոպայի Լիգայի որակավորման փլեյ օֆֆ փուլի Լոկերենի դեմ խաղում ։ 2015 թվականի փետրվարի 10-ին նա 1 ամսվա վարձավճարով տեղափոխվեց Ուիգան Ատլետիկ ։ Ուիգանի կազմում անցկացրեց 16 հանդիպում՝ դառնալով 1 գոլի հեղինակ։ 2015-16 մրցաշրջանում Հալը Մագուայրի հետ նվաճեց Պրեմիեր Լիգայի ուղեգիր։ Հալ Սիթիի կազմում իր առաջին գոլը խփեց հոկտեմբերի 25-ին՝ Բրիստոլ Սիթիի դեմ խաղում ։ Թիմի ավագի թևկապով առաջին անգամ խաղադաշտ դուրս եկավ 2017 թվականի ապրիլի 5-ին՝ Միդլսբրոյի դեմ խաղում  ։ Հալ Սիթիի կազմում Մագուայրը անցկացրեց 75 հանդիպում՝ դառնալով 3 գոլի և 5 գոլային փոխանցման հեղինակ։
Լեսթեր Սիթի
2017 թվականի հունիսի 15-ին Մագուայրը 5 տարվա պայմանագիր կնքեց Լեսթեր Սիթիի հետ ։ Ակումբը նրա համար վճարեց 17 միլիոն ֆունտ ստերլինգի դիմաց  ։ Իր դեբյուտը ակումբի կազմում նշեց օգոստոսի 11-ին՝ Արսենալի դեմ խաղում ։ Իր առաջին գոլը խփեց օգոստոսի 19-ին՝ Բրայթոն ընդ Հոուվ Ալբիոնի դեմ խաղում ։ Դեկտեմբերի 23-ին նա գոլի հեղինակ դարձավ Մանչեսթեր Յունայթեդի դեմ հանդիպման վերջին րոպեին՝ փրկելով իր թիմին պարտությունից ։ 2017-18 մրցաշրջանում Մագուայրը անցկացրեց Պրեմիեր Լիգայի բոլոր 38 հանդիպումները թիմի մեկնարկային կազմում ՝ բաց չթողելով ոչ մի րոպե և ճանաչվելով Լեսթերի տարվա լավագույն ֆուտբոլիստ ։
2018 թվականի օգոստոսի 25-ին Մագուայրը գոլի հեղինակ դարձավ Սաութհեմփթոնի դեմ հանդիպման ավելացված ժամանակում՝ 2-1 հաշվով հաղթանակ պարգևելով Լեսթերին ։ Սեպտեմբերի 9-ին անգլիացին երկարաձգեց իր պայմանագիրը ակումբի հետ մինչև 2023 թվականը  ։ Թիմի ավագի թևկապով նա առաջին անգամ խաղադաշտ դուրս եկավ դեկտեմբերի 18-ին՝ Անգլիայի լիգայի գավաթի քառորդ եզրափակչի Մանչեսթեր Սիթիի դեմ խաղում  ։ 2019 թվականի հունվարի 30-ին Մագուայրը գոլ խփեց Լիվերպուլի դեմ խաղում, իսկ հանդիպումն ավարտվեց 1-1 հաշվով  ։ Մարտի 16-ին անգլիացին հեռացվեց խաղադաշտից Բարնլիի դեմ խաղում՝ կարմիր քարտ ստանալով հանդիպման 4-րդ րոպեին  ։ Լեսթեր Սիթիի կազմում Մագուայրը անցկացրեց 76 հանդիպում՝ դառնալով 5 գոլի և 3 գոլային փոխանցման հեղինակ  ։
Մանչեսթեր Յունայթեդ
2019 թվականի օգոստոսի 5-ին Մագուայրը 6 տարվա պայմանագիր կնքեց Մանչեսթեր Յունայթեդի հետ  ։ Ակումբը նրա համար վճարեց 80 միլիոն ֆունտ ստերլինգ ՝ դարձնելով անգլիացուն ֆուտբոլի պատմության ամենաթանկարժեք պաշտպանը   ։
Միջազգային կարիերա
Մագուայրը առաջին անգամ հրավիրվեց Անգլիայի Մ21 հավաքական 2012 թվականի նոյեմբերին։ Երիտասարդական հավաքականի կազմում նա անցկացրեց միայն 1 հանդիպում՝ նոյեմբերի 13-ին՝ Հյուսիսային Իռլանդիայի դեմ խաղում ։ Անգլիայի ազգային հավաքական Մագուայրը առաջին անգամ հրավիրվեց 2017 թվականի օգոստոսի 24-ին՝ Մալթայի և Սլովակիայի դեմ խաղերի համար   ։ Իր դեբյուտը ազգային հավաքականի կազմում նշեց հոկտեմբերի 8-ին՝ Լիտվայի դեմ խաղում  ։